vmtillareren


 * [[image:vmforsiden.gif width="147" height="59" link="funksjoner2010"]] || [[image:vmtileleven.gif width="147" height="59" link="vmtileleven"]] || [[image:vmfunksjonsmaskin.gif width="147" height="59" link="vmfunksjonsmaskin"]] || [[image:vmfunksjoner.gif width="147" height="59" link="vmlineare"]] || [[image:vmtekstopg.gif width="147" height="59" link="vmtekstopg"]] || [[image:vminternett.gif width="147" height="59" link="vminternett"]] || [[image:vmtest.gif width="147" height="59" link="vmtest"]] ||


 * [[image:vmtillareren.gif width="220" height="80" link="vmtillareren"]] ||



=Hei og velkommen til vårt digitale læremiddel!=

Dette digitale læremiddelet er laget av Mari Grøv og Valbona Gjonbalaj og har lineære funksjoner som tema.

Opplegget passer best som repetisjon i 10. klasse.

Øverst på siden ligger alle linkene tilgjengelig for deg som lærer. Dette er de oppgavene elevene skal jobbe med. Vi ønsker at elevene skal følge den gitte rekkefølgen på oppgavene, altså at de starter med å lese ”Til eleven” og deretter går de videre til ”Funksjonsmaskinen” osv. Men det er også mulig å bruke deler av læremiddelet, eller i en annen rekkefølge enn hva vi har bygget opp til.

Vi har lagt opp til at elevene skal jobbe sammen to og to. Før elevene setter i gang, er det viktig at læreren minner elevene om at alt de gjør av oppgaver, skal noteres i et word dokument. På oppgaver der de skal lage grafer, ber vi om at de skal ta bilde av oppgaven for å ta vare på arbeidet. De kan enten bruke print screen eller screen hunter til å ta bilde av grafer/tabeller. Screen hunter egner seg bedre fordi da tar man bare bilde av et utsnitt og ikke hele skjermen.

Her kan du laste ned Screen Hunter: http://screenhunter-free.en.softonic.com/

Før elevene begynner med opplegget anbefaler vi at læreren tar en felles oppstart for å demonstrere den første oppgaven "Funksjondyret". Vi foreslår at læreren presenterer at den er et funksjonsdyr som spiser tall. Elevenes oppgave blir å finne ut hva som skjer med de tallene læreren spiser. På forhånd har læreren bestemt seg for et funksjonsuttryk, for eksempel 4x. Elevene gir læreren tall (x-verdier) og læreren gir tilbake det nye tallet (y-verdien). Elevene skal så gjette på hva som skjer med tallet.

Når alle elevene har arbeidet seg gjennom opplegget anbefaler vi en felles samtale til slutt. Her oppfordres elevene til å dele løsningsforslag og diskutere ulike løsningsstrategier.

Arbeidet med dette digitale lærermiddelet forutsetter at elevene på forhånd har god kunnskap om de fire regneartene, kjenner til koordinatsystemet og er kjent med variabler i form av bokstaver som x, y, a og b. De er selvfølgelig også avhengig av tilgang til datamaskiner og at de kan bruke Word eller annet tekstbehandlingsprogram.

Når elevene er ferdig med dette opplegget skal de kunne • lage, på papiret og digitalt, funksjoner som beskriver numeriske sammenhenger og praktiske situasjoner, tolke disse og oversette mellom ulike representasjoner av funksjoner som grafer, tabeller, formler og tekst • identifisere og utnytte egenskapene til lineære funksjoner og gi eksempler på disse funksjonenes tilknytning til praktiske situasjoner
 * Mål for opplegget:**